b'\n_START_ARTICLE_\nBourges\n_START_SECTION_\nGeografija\n_START_PARAGRAPH_\nMesto le\xc5\xbei v osrednji francoski pokrajini Berry ob istoimenskem kanalu, reki Y\xc3\xa9vre in njenem pritoku Auron.\n_START_SECTION_\nZgodovina\n_START_PARAGRAPH_\nAnti\xc4\x8dno mesto Avaricum je naseljevalo galsko pleme Bituriges. V \xc4\x8dasu rimskega zavojevanja Galije je bil mestu prizane\xc5\xa1en po\xc5\xbeig s strani Galcev zaradi dobrega obrambnega polo\xc5\xbeaja na mo\xc4\x8dvirnatem terenu in mo\xc4\x8dnega ju\xc5\xbenega obzidja._NEWLINE_Prvi \xc5\xa1kof Bourgesa je bil verjetno sv. Ursin iz 3. stoletja. stolnica svetega \xc5\xa0tefana, grajena 1195-1255, je verjetno prvi primer arhitekture visoke gotike 13. stoletja. V srednjem veku je bil Bourges sede\xc5\xbe viskonta vse do 14. stoletja, ko je postal glavno mesto sprva vojvodstva, kasneje pa province Berry. Bodo\xc4\x8di francoski kralj Karel VII. je tukaj na\xc5\xa1el pribe\xc5\xbeali\xc5\xa1\xc4\x8de. Njegov sin Ludvik XI. se je v mestu rodil leta 1423. V tem \xc4\x8dasu je bil Bourges tudi glavno mesto alkimistov.'